Folketing
2004-04-21

På den ene side er der det hensyn, at det forekommer at være skæbnens ironi, hvis vi bruger offentlige ressourcer og offentlige kompetencer på at tilvejebringe børn, som vi på forhånd ved får et dårligt liv eller i hvert fald et dårligt udgangspunkt for et godt barneliv, fordi det er åbenlyst, at forældrene ikke er forældreegnede. Det er sådan det ene hensyn, som jeg egentlig tror at alle deler, også hvis man tager nogle af typeeksemplerne frem, f.eks. nogle af de eksempler, hvor lægerne på et, skal vi sige, ikke tilstrækkelig stabilt juridisk grundlag allerede i dag siger: Her kan vi ikke hjælpe; så tror jeg, at alle vil nikke til det.